omarkamali/wikipedia-monthly-next huggingface dataset:
ڤاليطا

ڤاليطا (بلمالطية: il-Belt Valletta) هي لعاصيما د مالطا و أكبر مدينة فيها. جات ف الشمال الشرقي د لڭزيرة د مالطا، اللي هي أكبر جزيرة ف لبلاد. ڤاليطا هي أبعد عاصيما ف لجنوب ديال ؤروپا، و أصغر عاصيما ف لبلدان ديال ليتيحاد لؤروپي. لمنطقة لميطروپوليطانية ديال ڤاليطا هيّ نيت لڭزيرة د مالطا كاملة، يعني ماكيلقاش لواحد بزاف د بلايص لخاويين بلا سكنى بين لمدون ف مالطا.

تسمات لمدينة على جون باپتيست دو ڤاليط، لي قدر يدافع على لڭزيرة من لغزو لعتماني. الستيل د لبني ديالها تابع ل الستيل لمعماري لباروكي، ب عناصر ديال لمانييرية، لكلاسيكي الجديد و لعصري. لحرب لعالمية الجاوجة خلات أتارها فيها، بحال التدمير ديال دار لؤپيرا لملكية. دخلات ل الليستة د ليونيسكو ديال لمواقع د الترات لعالمي ف 1980، و فيها 320 معلامة ف مساحة كاتساوي 0.55 كلم²، شي لي كيخليها أكتف (من لكتافة) منطقة أتارية ف لعالم.

ڤاليطا تختارت لعاصمة د التقافة د ؤروپا ف 2018، و كانت أشمش مدينة ف ؤروپا ف 2016. ڤاليطا معروفة ب الزين ديال لقصور لباروكية ديالها، زيادة على كنايسها و جراديها.

 تصاور 

 مصادر 


تصنيف:مالطا
تصنيف:عواصم ديال بلدان
يارين

يارين (بالناورية: Yaren)، اللي كانت كاتسمّا قبل ماكوا، ولاّ موكا، هي حوما جات ف ناورو، لبلاد لوحيدة ف لعالم اللي ما فيهاش عاصيما. حيت يارين هي لبلاصة اللي كاتجمع فيها لأغلبية د لإدارات د لبلاد، و تا لبرلمان، محسوبا هي لعاصيما ديال لبلاد واخا ماشي مرسّمة.

جات يارين ف لجنوب لغربي د لبلاد، و كاطّل على لمحيط لمهدّن. هي حوما جديدا، تبنات ف 1968.
 مصادر 


تصنيف:ناورو
تصنيف:عواصم ديال بلدان
هونكونݣ

هونكونڭ (ب الشينوية 香港) رسمياً لمنطقة لإدارية لخاصة د هونكونڭ د الجمهورية الشعبية الشينوية هيّ مدينة و منطقة إدارية خاصة ف الشينوا. كايسكنو فيها 7,4 مليون واحد من بزاف د الجنسيات ف مساحة ديال 1104 كيلوميطر مربع، و كاتّعتابر ب هادشي أكتف تيريطوار ف لعالم.

لجزيرة د هونكونڭ ولات مستعمرة بريطانية ف 1841–1842، بعدما تخلّات عليها السلالة د تشينڭ لي كانت حاكمة الشينوا، حيت خسرات لحرب د لأفيون اللولة. لبريطانيين زادو وسّعو لمستعمرة ب شبه جزيرة كوولون ف 1860، و لأقاليم الجداد New Territories ف 1898. ف لوقت د لحرب لعالمية الجاوجة حتلاتها الجاپون من 1941 تال 1945. هونكونڭ رجعات ل الشينوا ف 1997، بعدما تسالات لمدة ديال لمعاهدة اللخرة لي خداتها بيها بريطانيا (99 عام من 1898). هونكونڭ عندها حوكومة و قتيصاد دياولها معزولين على بلاد الشينوا الرئيسية Mainland China، ف إطار ما كيتسمى "بلاد وحدة، جوج أنضمة".

ف لقديم كانت هونكونڭ منطقة ب سكان قلال أغلبيتهوم فلّاحا و صيادا د لحوت ساكنين ف دواور.. ليوم ولات من أهم لمراكز د لفينونص و لمراسي ف لعالم. الصولدي د هونكونڭ، الدولار د هونكونڭ، هوّ تاسع أكتر صولدي كيتم التبادل ديالو ف لعالم. فيها تاني أكبر عدد د لملايريا ف شي مدينة ف لعالم، و أكبر عدد ديال الناس ب قيمة صافية مجهّدة ف لعالم.شخص ب قيمة صافية مجهّدة Ultra-net-worth individual: هوّ مصطلح ف السرابس د لفينونص لي كيتّقصد بيه شخص لي عندو 30 مليون دولار ؤلا كتر ديال لفلوس السايلة لي يقدر يستتمرها ف أي وقت

هونكونڭ منطقة متطورة بزاف، و عندها موعدال د التنمية لبشرية كيساوي 0,952، لي كيخليها الرابعة ف لعالم، و عندها أعلى مدة د لحياة ف لعالم.

 نوطات 

 مصادر 


تصنيف:أسيا
تصنيف:مدون د الشينوا
تصنيف:دول مدون
تصنيف:جنوب الشينوا
تصنيف:مناطق إدارية خاصة ديال الشينوا
نݣيرولمود

نݣيرولمود (بلپالاوية: Ngerulmud)، هي لعاصيما ديال پالاو و لبلاصة اللي فيها لحكومة د لبلاد. هي بلاصة مبدّلا على لعواصم لاخرين ف لعالم، حيت هي ماشي مدينة، و ماتيسكن فيها تا واحد، و إنما غي بلاصة فيها لباطيمات د لحكومة ف وسط الطبيعة حدا لبحر. لمنطقة اللي فيها نݣيرولمود سميتها ميليكيوك، و تيسكن فيها 318 لواحد.

نݣيرولمود جات على لمحيط لمهدّن، ف لغرب د لجزيرة د بابلدواب، اللي هي أكبر جزيرة ف پالاو. هي لعاصيما د لبلاد من 2006. قبل من داكشي، كانت لعاصيما هي مدينة كورور، اللي هي أكبر مدينة ف پالاو (تيسكن فيها 14.000 واحد).
 مصادر 


تصنيف:پالاو
تصنيف:عواصم ديال بلدان
ريافة

ريافة ولا روافة (ب لأمازيغية: ⵉⵔⵉⴼⵉⵢⴻⵏ) هوما إتنية أمازيغية كاينة ف شمال لمغريب بضبط ف الجبال ديال الريف.

 تاريخ 
ريافة عندهم تاريخ قديم ، حيت كانو جزء من مملكة ديال موريطانية الطنجية. كانت روسادير وهي مدينة فينيقية بلاصه مهمة ف الريف (لي هي دابا مليلية).

مع بدا لغزو روماني بدات لقبايل لأمازيغية ف موريطانية الطنجية كدير مضاهارات وتورات بين عام 118 و 122 وقمع لإمبراطور روماني هادريان هاد تورات، ف لوقيتة ديال حكم انطونيوس بيوس ناضت مضاهرة أخرى لي جابوا قوات من ؤروپا باش يوقفوهم

مور ما طاح لحكام ديال رومان بسبب لغزو نتاع لجرمان في لقرن 3، قدرات للقبايل لأمازيغية ومنهم لي كانوا ساكنين الريف أنهم يديرو ممالك ديالهم و قدروا يتوحدوا ف كونفدرالية امازيغية من طرابلس حتى موريطانية طنجية ضد لفاندال ، بقات هاد لممالك لأمازيغية حتى جا لإسلام 

دخل لإسلام الريف ف تالي ديال لقرن 7 و من بعد و هادشي خلا تبان لإمارة ديال نكور ولي اسسها صالح بن منصور، و لي كانت من امارات لولة ف لعالم لإسلامي لي ستاقلات على لخلافة لأموية  ف تمسمان 

شكلات لفترة نتاع لإستعمار سپنيولي لريف فترة مهمة ف تاريخ ديال ريافة حيتاش لعبو دور كبير ف لمقاومة ضد سپانيا و فرانسا بان فيها اسم لمقاوم محمد بن عبد الكريم الخطابي، حيت قدر أنه يربح بزاف ديال معارك ضد لإستعمار منها لمعركة لمعروفة أنوال عام

 لوغة 
ريافة كيهضرو ب تاريفيت لي هي لهجة أمازيغية ف لمغريب، كتميز ريفية بنطق خاص و طابع خاص ديالها و متأترة ب كلمات عربية و سپنيولية و فرانساوية و هي لغة كيهضرو بها ف مدن بحال لحسيمة، ناضور، دريوش، مليلية، تازة، و كاين حتى أعداد منهم ف طانجا و تطوان و مدن لكبيرة بحال الدار البيضا و فاس و غيرها.
تصغير|توزيع نتاع لهجات الريفية عند ريافة

 لقبايل الريفية 
كاين بزاف نتاع لقبايل ريفية 

 قبايل لقلعية : بني بوغافر - بني سيدال - بني شيكر - مزوجة - بني يفرور
 قبايل ايت ازناسن : بني وريمش - بني عتيق - بني منقوش - بني خالد

 دين 
ريافة كيتبعو لإسلام و بضبط لماليكية و كاين حتى شي حركات صوفية 

كانت لقبايل لأمازيغية لي كانت ف الريف قبل اسلام  كيتبعو ديانات بحال ديانة أمازيغية قديمة و لمسيحية

 مصادر 


تصنيف:مجموعة إتنية
تصنيف:لمجتمع د لمغريب
دورتموند

دورتموند (ب ) هي مدينة كبيرة كاينة ف لغرب ديال لألمان ف جّيهة سميتها شمال رّاين ڤيستفاليا (ب  نوردراين ڤيستفالن، ب ). راها تاسع أكبر مدينة ف لألمان، ؤ تالت أكبر مدينة ف هاد جّيهة من ناحيت عدد سّكان. حتا هي أكبر مدينة من ناحيت عدد سّكان ؤ لميساحة ف لمنطقة سميتها منطقة ديال رّور ؤلا حتا سميتها حوض رّور (ب  رورڭِبيت ؤ ب لّهجة ديالهم:  ‏رورپوط).

هاد لمدينة ؤ ڭاع لمدون ف لمنطقة ديال رّور كانو معروفين ف لألمان ؤ ف ؤروپا كاملة ب صّناعة، خاصة ب صّناعة ديال لفحم ؤ لحديد. حتا ليومة كاينين ف دورتموند لمناجم (لبلاصات لّي فيها كانو نّاس يخرجو لفحم من لأرض) ؤ لمصانع ديال لحديد، ولكن نّاس مايخدموش فيهم هادي سنين. من بعد بلعو ڭاع لبلاصات ديال صّناعة، كانت ليدارة ديال لمدينة تبدلهم حتا ولاو متاحف ؤلا ساحات ديال رّاحة، كيما واحد لموضع لّي سميتو ضاية فونيكس (ب ) فين كانت قبل وزين ديال لحديد. دوك لبلاصات راهم معروفين ليومة على ود سّياحة من ڭاع لمدون ف لألمان ؤ حتا لبلدان ف لعالم.

دورتموند هي دابا معروفة ف ڭاع لعالم ب لكورة على ود نّادي نّاجح بوروسيا دورتموند (ب ) جاي من تما.

تيسكنو فيها كتر من 614 000 ديال نّاس، ؤ ف لمنطقة ديال رّور كتر من 5,1 مليون ديال نّاس لّي راها لمنطقة سادس أكبر ف ليتيحاد لؤروپي. لمدون لكبيرة لمجاورة ليها هوما بوخوم (ب )، هيرنه (ب ) ؤ كاسطروپ راوكسل (ب ) لّي حتا هوما جاو ف هاد لمنطقة. لواد رّور لّي عاطي سّمية ل هاد لمنطقة راه كايجري ف لجنوب ديال دورتموند، ولكن لواد لّي سميتو إمشَر (ب ) كايدوز ف وسط هاد لمدينة.

 مصادر 


دورتموند
پورت موريسبي

پورت موريسبي (بلينݣليزية: Port Moresby - بطوك بيسين: Pot Mosbi)، و اللّي كاتسمّا تا مدينة پوم ولا موريسبي، هي لعاصيما ديال پاپوا غينيا الجديدة وأكبر مدينة فيها. جات لمدينة ف لجنوب لغربي د لبلاد. تأسسات ف 1873 و مسمية على سميت لأدميرال نڭليزي فيرفاكس موريسبي، اللي كان هو بّات لقبطان د لعسكر اللي جاو يستعمرو لمنطقة. من مورا ما ستاقلات پاپوا ف 1975، ولاّت موريسبي هي لعاصيما د لبلاد.

تيسكنو ف پورت موريسبي تقريبا 390.000 واحد، و فيها أكبر مطار دولي د پاپوا.
 مصادر 


تصنيف:پاپوا غينيا الجديدة
تصنيف:عواصم ديال بلدان
ؤرسولا لڭوين

ؤرسولا كروبر لݣوين (مزيودة ف 21 أكتوبر 1929، توفات ف 22 يناير 2018) كاتبة ميريكانية معروفة ب الروايات ديالها د لخيال لعلمي و لفانطازيا. بدات النشر لمرة اللولة ف 1959، و لكاريير لأدابية ديالها متدات علاين 60 عام، ب كتر من 20 رواية، و كتر من 100 قصة قصيرة، زيادة على قصايد شيعرية، نقد أدابي، طرجامات، و كتوبا ل الدراري الصغار.

لݣوين تولدات ف بيركلي، كاليفورنيا. مّها هيّ لكاتبة لميريكانية طيوضورا كروبر و بّاها هوّ عالم لأنطروپولوجيا ألفريد لويس كروبر. خدات ماسطر ف اللوغة لفرانساوية، و كانت بغات تكمّل الدوكتورا، مي حبساتها بعدما تجوّجات شارل لݣوين ف 1953. بدات كاتألف لكتوبا من اللخر د لخمسينات، و خدات هتيمام كبير بعدما نشرات رواياتها سحار ديال أرضسما A Wizard of Earthsea ف 1968، و ليد ليسرية د الضلام The Left Hand of Darkness ف 1969، لي عتابرهوم الناقد لأدابي لميريكاني هارولد بلوم "أروع الروايات لي كتبات". هاد اللخرة ربحات على ضهرها جايزة هيوݣو و جايزة نيبيولا على أحسن رواية، و ولات ب هادشي أول مرا كاتربح هاد الجوايز. بزاف د لقيصاص و الروايات ديالها كيطراو ف الجوج عوالم خيالية ديال هيين Hain و أرضسما Earthsea. عندها كتوبا كيطراو لأحدات ديالهوم ف بلاد خيالية سميتها ؤرسينيا، و أعمال خرين لي موجهين ل الدراري الصغار، زيادة على شلّا أنطولوجيات.

لكتابات ديال لݣوين متأتّرين ب لأنطروپولوجيا التقافية، الطاوية، لفيمينيزم، و لمؤلفات ديال عالم لپسيكولوجيا كارل يونݣ. عدد د لقيصاص ديالها لأبطال ديالهوم عولاما ديال لأنطروپولوجيا، و لأفكار الطاوية على التوازن كيبانو ف لكتابة ديالها. لݣوين كسرات عدد ديال لعادات ف لكتابة لقيصاصية ف لغرب، متلا ب تدخال شخصيات عندها بشرة داكنة ف روايات أرضسما، و تخدام أساليب و قلدات أدابية ماشي معتادة ف أعمال بحال "ديما راجع ل الدار" Always Coming Home لي خرج ف 1985. من أهم الطيمات السياسية و لإجتماعية ف كتاباتها، كاين لعيرقية، الجندر، السيكس، و التحول من الطفولة ل الرشد. و حاولات تستكشف عدد د لأنضيما السياسية ف رواياتها، بحال لقصة لفلسفية "دوك لي كيمشيو فحالهوم من ؤميلاس" The Ones Who Walk Away from Omelas و رواية "لمحرومين" The Dispossessed (1974).

لݣوين كان عندها تأتير عضيم على لمجال ديال التعاويد التأمّولي، و خدات هتيمام كبير من عند النقاد. ربحات جايزة هيوݣو 8 د لمرات، جايزة نيبيولا 6 د لمرات، و جايزة لوكوس 24 مرّة. ف 2003 ولات تاني مرا كاتاخد اللقب ديال "السيد لكبير" Grand Master ديال لخيال لعلمي و لفنطازيا ف لميريكان. ف عام 2000، لمكتابة د لكونݣريس عتابراتها "أسطورة حية"، و ف 2014 خدات لميدالية د لمؤسسة لوطنية د لكتاب على "مساهمة متيازية ف لأداب لمريكاني". ؤرسولا لݣوين كان عندها تأتير على بزاف د لكتّاب لمعروفين بحال سلمان رشدي، ديڤيد ميتشل، نييل ݣيمان، و أيان بانكس. مورا ما ماتت، الناقد دجون كلوت كتب بلي لݣوين "ترأسات لخيال لعلمي ف لميريكان ل نص قرن". لكاتب مايكل تشابون عتابرها "أعضم كاتب ؤلا كاتبة ميريكانية ف الجيل ديالها".

 نوطات 

 مصادر 


تصنيف:شاعرة ميريكانية
تصنيف:وفيات 2018
تصنيف:زيادة 1929
تصنيف:كتاب و كاتبات ميريكانيين د التعاويد لعيلمي
ماكدونالد

ماكدونالد (بلينݣليزية: McDonald’s) هي شركة د الأغدية و لوجبات ميريكانية نتاشرات فالعالم تصاوبات نهار 15 ماي 1940، وهو ريسطورا من ريسطورات لكبار فلعالم. الماكلة لأساسية لي تايصاوب هي لبرڭر وبطاطا مقلية و شي وجبات د لفطور و لمشروبات د لڭاز و پولو.

 مصادر 


تصنيف:مطاعم تصاوبات ف 1955
تصنيف:لعولمة
تصنيف:شركة ميريكانية
تصنيف:شركة د لماكلة متعددة الجنسيات
تصنيف:تقافة د الولايات المتاحدة د ميريكان
ويكي إندابا

ويكي إندابا هيّ مؤتمر د ويكيميديا لي كيجمع لويكيميديين د لقارة لإفريقية سوا لي ساكنين فيها ؤلا على برا. لمواضيع لمعروضة ف هاد لمؤتمر كاتشمل لمشاريع د ويكيميديا، بحال ويكيپيديا، ويكيداطا، ويقاموس و غيرهوم، زيادة على مواضيع عامة متعلّقة ب ويكيات خرين، الصوفتوير ب مصدر محلول، و لمعرفة لحرة و كيفاش كيأتّرو على الناس و التقافات د إفريقيا.

 تأتير د كوڤيد-19 
قبل الجايحة د كوڤيد 19، كان لمؤتمر كيتدار غير ب لحضور الشخصي. من وقت الجايحة ولا لمؤتمر هيبريد (شخصياً و ف أنتيرنيت). النسخة لي تدارت ف ؤڭاندا كانت أول وحدة كاتنضّم ب هاد الشكل.
الشعارالمؤتمرالتاريخالبلد المضيف150x150بكويكي إندابا 201420 تال 22 يونيودجوهانسبرڭ، جنوب إفريقيا153x153بكويكي إندابا 201720 تال 22 ينايرأكرا، غانا153x153بكويكي إندابا 201816 تال 18 مارستونس لعاصمة، تونس153x153بكويكي إندابا 20198 تال 10 نونبرأبوجا، نيجيريا153x153بكويكي إندابا 20215 تال 7 نونبركامپالا، ؤڭاندا153x153بكويكي إندابا 20224 تال 6 نونبركيڭالي، رواندا153x153بكويكي إندابا 20233 تال 5 نونبرأڭادير، لمغريب153x153بكويكي إندابا 20244 تال 6 أكتوبر 2024دجوهانسبرڭ، جنوب إفريقيا

 تصاور 

 مصادر 

تصنيف:مؤسسة ويكيميديا
تصنيف:تأسيسات د 2014
زيڭموند فرويد

زيڭموند فرويْد (مزيود ف 6 ماي 1856، توفى 23 شتنبر 1939) هوّ نيورولوڭ (عالم د لأعصاب) نمساوي و لمؤسس ديال لپسيكولوجيا التحليلية، لي هيّ طريقة كلينيكية ف التقييم و لمعالجة د لأمراض النفسية كاتعتامد على لمداكرة بين لمريض و الطبيب، زيادة على نضرية د لعقل و السولوك.Ford & Urban 1965, p. 109

لواليدين د فرويد كانو يهود من مملكة ڭاليسيا و لونضوميريا (جوايه پولونيا)، و تّولد ف فرايبيرڭ (دابا پريبور ف التشيك). خدا ديپلوم ف الطب من جامعة ڤيينا ف 1881، و ف 1902 خدا منصب ديال ؤستاد.Gay 2006, pp. 136–37. فرويد عاش و خدم ف ڤيينا لي حل فيها كلينيك ديالو ف 1886. ملي لالمان خداو لوطريش ف 1938، هرب فرويد من لحڭرة ديال النازيين، و توفى ف لمنفى ف لمملكة لمتحدة.

وخا التخدام ديال الطريقة ديالو دابا غادي و كينقص، لپسيكولوجيا التحليلية باقي عندها تأتير كبير ف لپسيكولوجيا، و لعولوم د بنادم بشكل عام.

 مصادر 


تصنيف:وفيات 1939
تصنيف:زيادة 1856
تصنيف:ناس توفاو ف لندن
أوسلو

أوسلو ولاّ  ؤصلو (بالنورڤيجية: Oslo) هي لعاصيما د النورڤيج وأكبر مدينة فيها. جات ف لجنوب الشرقي د لبلاد و تيسكنو فيها شويا كتر من 700.000 واحد. هي وحدا من أكبر لعواصم ف لعالم من جيهت التيساع، و فيها أكبر مرسا ديال النورڤيج.

تأسسات أوسلو ف جوايه لعام 1040، ولاّت عاصمة د لبلاد ف لقرن 14. حيت النورڤيج دخلات ف بزاف د لإتحادات و لبلدان من بعد، كانت لأهمية د أوسلو كاتزيد و تنقص على حساب لوقت، و لكن من 1905 و هي لعاصيما (كانت سميتها كريستيانيا، و لكن تبدّلات لأوسلو ف 1925).

واخا هي معزولة شويا و بعيدة، أوسلو معروفا بزاف ف لعالم حيت تنضمو فيها أحدات مهمة، بحال لمفاوضات د أوسلو ف 1993، اللي عتارفو فيها السلطة لفلسطينية و إسرائيل ببعضياتهم، و لبطولة د لعالم د السكي ف 2011.

أوسلو هي لمدينة اللي كاتّعطا فيها لجائزة د نوبل د السلام كل عام ف الشهر د دجنبر.
 مصادر 


تصنيف:النورڤيج
تصنيف:عواصم ديال بلدان